# The Kubuntu Handbook

This documentation was converted from the &kde; UserBase Kubuntu page.
&FDLNotice;
2014-03-04
&kde; SC 4.13

KDE

## Τεκμηρίωση για το Kubuntu

Η προκαθορισμένη επιφάνεια εργασίας του Kubuntu

Η προκαθορισμένη επιφάνεια εργασίας του Kubuntu

Καλώς ήρθατε -

Σύντομη επισκόπηση του Kubuntu, του &Linux;, του KDE, και η θέση μας στην κοινότητα του Ubuntu

Εγκατάσταση - Πώς να εγκαταστήσετε το Kubuntu

Βασικά -

Χρήση του Kubuntu:

- Δικτύωση

- Εκτελεστές για να τρέχετε εφαρμογές και να εκτελείτε εργασίες

- Προσαρμογή της επιφάνειας εργασίας, συμπεριλαμβανομένων πλασμοειδών, γραμματοσειρών, θεμάτων, και χειρισμού αρχείων πολυμέσων

- Διαχείριση αρχείων για οργάνωση και εργασία με αρχεία και φακέλους

Για προχωρημένους -

Προσθήκη επιπλέον στοιχείων στο Kubuntu:

- Διαχείριση λογισμικού, για την εγκατάσταση και την ενημέρωση εφαρμογών και λογισμικού, χρησιμοποιώντας μια εφαρμογή με γραφικό περιβάλλον ή τη γραμμή εντολών

- Χειρισμός αποθετηρίων για εγκατάσταση λογισμικού από τρίτους

Λογισμικό -

Λεπτομέρειες για το λογισμικό που είναι εγκατεστημένο και διαθέσιμο σε σας

Συνεισφορά -

Πώς να συνεισφέρετε στο &kubuntu;

Υποστήριξη -

Όλες οι μορφές υποστήριξης του &kubuntu;.

## Εισαγωγή στο Kubuntu

Καλώς ήρθατε στο &kubuntu;, ένα φιλικό προς τον χρήστη, βασισμένο στο &Linux; λειτουργικό σύστημα το οποίο χρησιμοποιεί την Επιφάνεια εργασίας KDE Plasma. Έχοντας έναν εξάμηνο αναμενόμενο κύκλο κυκλοφορίας, ως τμήμα του έργου &ubuntu;, το &kubuntu; είναι μια διανομή του &Linux; για όλους.

### Η Επιφάνεια εργασίας του Kubuntu

Το &kubuntu; περιλαμβάνει πάνω από 1,000 προκαθορισμένα πακέτα (εφαρμογές και εργαλεία) και έχει πρόσβαση σε πάνω από 64,000 άλλα πακέτα για να καλύψει τις ανάγκες σας. Το &kubuntu; βασίζεται στον πυρήνα του &Linux;, και περιλαμβάνει τις κύριες εφαρμογές του &ubuntu;, όπως επίσης και λογισμικό του &kde;. Οι κύριες εφαρμογές του &kubuntu; περιλαμβάνουν λογισμικό για τις πιο συνήθεις ανάγκες, όπως:

- Περιήγηση στο διαδίκτυο.

- Διαχειριστή προσωπικών πληροφοριών ο οποίος περιλαμβάνει την ηλεκτρονική αλληλογραφία.

- Εφαρμογές γραφείου.

- Αναπαραγωγή αρχείων πολυμέσων.

- Πολλά άλλα ακόμη!

### Η Φιλοσοφία του Kubuntu

Η ομάδα πίσω από τα έργα &ubuntu; και &kubuntu; έχουν τις παρακάτω δεσμεύσεις προς τους χρήστες:

- Το &kubuntu; θα χρησιμοποιεί πάντα τη στέρεα βάση του έργου &ubuntu; και, επιπλέον, τα πιο πρόσφατα από το &kde;. Ως τμήμα του έργου και της κοινότητας του &ubuntu;, το &kubuntu; θα συνεχίσει να χρησιμοποιεί την υποδομή και την υποστήριξη που προσφέρει το έργο &ubuntu;. Θα προσπαθήσουμε να είμαστε η καλύτερη διαθέσιμη &Linux; διανομή με &kde; .

- Το &kubuntu; θα είναι πάντα δωρεάν. Δεν υπάρχει επιπλέον τέλος για εταιρική έκδοση· κάνουμε την καλύτερη δουλειά μας διαθέσιμη σε όλους υπό τους ίδιους όρους.

- Το &kubuntu; θα περιλαμβάνει πάντοτε τις καλύτερες μεταφράσεις και την υποδομή προσβασιμότητας που έχει να προσφέρει το ελεύθερο λογισμικό, για να είναι το &kubuntu; χρήσιμο σε όσο το δυνατό περισσότερο κόσμο.

- Το &kubuntu; θα είναι πάντοτε δεσμευμένο στις αρχές του ελεύθερου λογισμικού και της ανάπτυξης ανοιχτού κώδικα· θα ενθαρρύνουμε τον κόσμο να χρησιμοποιεί ελεύθερο και ανοιχτού κώδικα λογισμικό, θα το βελτιώνουμε, και θα το παραδίδουμε πάλι.

## Τι είναι το &Linux;;

Το &Linux; είναι ένας πυρήνας λειτουργικού συστήματος που μοιάζει με το λειτουργικό σύστημα &UNIX;. Ο πυρήνας είναι το βασικό λογισμικό που απαιτείται σε κάθε λειτουργικό σύστημα, παρέχοντας μια γέφυρα για την επικοινωνία μεταξύ λογισμικού και υλικού. Το &Linux; έχει καταστεί ένα βασικό στοιχείο του παγκόσμιου κινήματος για την αποδοχή του ελεύθερου και του ανοιχτού κώδικα λογισμικού. Ο όρος GNU/Linux είναι ο τρόπος για να αναφερθούμε σε λειτουργικά συστήματα που βασίζονται στον πυρήνα του &Linux; σε συνδυασμό με κομμάτια από το Έργο GNU.

Μάθετε περισσότερα για το &Linux;:

- &Linux; Kernel

- &Linux; Wikipedia

## Τι είναι το KDE;

Το &kde; αποτελεί μια διεθνή τεχνολογική κοινότητα που δημιουργεί και υποστηρίζει ελεύθερο λογισμικό για σταθερές και φορητές υπολογιστικές συσκευές. Ανάμεσα στα προϊόντα του &kde; υπάρχουν σύγχρονα συστήματα επιφάνειας εργασίας για πλατφόρμες &Linux; και &UNIX;, ενιαίες σουίτες παραγωγικότητας γραφείου και groupware, όπως επίσης και εκατοντάδες εφαρμογές λογισμικού σε διάφορες κατηγορίες, συμπεριλαμβανομένων εφαρμογών διαδικτύου και ιστού, πολυμέσων, ψυχαγωγίας, εκπαιδευτικών, γραφικών και ανάπτυξης λογισμικού. Το λογισμικό του &kde; έχει μεταφραστεί σε πάνω από 65 γλώσσες και έχει κατασκευαστεί για ευκολία στη χρήση, έχοντας υπόψιν τις σύγχρονες αρχές προσβασιμότητας. Οι πλήρεις σε χαρακτηριστικά εφαρμογές του &kde; εκτελούνται εγγενώς σε &Linux;, BSD, Solaris, Windows, και &MacOS; X. Ο Χώρος εργασίας του &kde; είναι η προεπιλεγμένη επιφάνεια εργασίας του &kubuntu;.

Μάθετε περισσότερα για το KDE:

- Η ιστοσελίδα του KDE

- Άρθρο στη Wikipedia

- KDE UserBase

## Ευχαριστούμε

Το σύνολο της κοινότητας του &kubuntu; σας ευχαριστεί που επιλέξατε το &kubuntu;! Και τους διαχειριστές του &kde; για τη φιλοξενία της τεκμηρίωσης μας εδώ!

Επιστροφή στην αρχική σελίδα του Kubuntu

## Εγκατάσταση

Υπάρχουν πολλοί καλοί λόγοι για να εγκαταστήσετε το &kubuntu;!

Ορισμένοι από αυτούς είναι:

- Το &kubuntu; κάνει τον υπολογιστή σας φιλικό.

- Το &kubuntu; είναι ένα λειτουργικό σύστημα που κατασκευάζεται από μια παγκόσμια φιλική ομάδα με έμπειρους προγραμματιστές. Περιέχει όλες τις εφαρμογές που χρειάζεστε: περιηγητή ιστού, σουίτα γραφείου, εφαρμογές πολυμέσων, εφαρμογή-πελάτη στιγμιαίων μηνυμάτων, και πολλά άλλα. Για μια λίστα με το περιεχόμενο λογισμικό, δείτε στη σελίδα με το Λογισμικό.

- Το &kubuntu; είναι μια ελεύθερη, ανοιχτού κώδικα εναλλακτική των Windows και &MacOS; X.

- Εγκαθίσταται εύκολα, είτε μαζί είτε αντί των Windows.

### Διαδικασία εγκατάστασης

Αρχικά, θα χρειαστεί να κατεβάσετε το &kubuntu;. Δείτε στη Λήψη του Kubuntu

Οθόνη υποδοχής εγκατάστασης

Οθόνη υποδοχής εγκατάστασης

Όταν ο εγκαταστάτης ξεκινήσει θα δείτε τις επιλογές:

- Δοκιμάστε το &kubuntu; χωρίς να αλλάξετε τίποτα στον υπολογιστή σας

- Εγκατάσταση του &kubuntu; στον υπολογιστή σας.

#### Προετοιμασία

Για το καλύτερο αποτέλεσμα, σιγουρευτείτε ότι:

- Ο υπολογιστής σας έχει αρκετό χώρο για το &kubuntu; και τα δεδομένα σας - τα τραγούδια σας, τις φωτογραφίες, τα βίντεο και τα έγγραφα.

- Ο υπολογιστής σας είναι συνδεδεμένος στο διαδίκτυο έτσι ώστε να μπορείτε να λάβετε ενημερώσεις και λογισμικό από τρίτους όσο το το &kubuntu; εγκαθίσταται.

Οθόνη προετοιμασίας εγκατάστασης

Οθόνη προετοιμασίας εγκατάστασης

Η Εγκατάσταση αυτού του λογισμικού τρίτων περιέχει λογισμικό που είτε δεν ακολουθεί το μοντέλο ανοιχτού λογισμικού είτε τη Φιλοσοφία του Ubuntu, αλλά είναι ασφαλές για χρήση στον υπολογιστή σας.

Η Λήψη ενημερώσεων κατά τη διάρκεια της εγκατάστασης θα εξασφαλίσει ότι οι τελευταίες επιδιορθώσεις σφαλμάτων και ασφαλείας θα έχουν περιληφθεί και εφαρμοστεί όταν η εγκατάσταση θα έχει ολοκληρωθεί.

#### Εγκατάσταση στο δίσκο

Οθόνη ρύθμισης δίσκου

Οθόνη ρύθμισης δίσκου

Εδώ είναι που επιλέγετε πώς να οργανώσετε τον σκληρό σας δίσκο. Το βήμα αυτό είναι το πιο περίπλοκο και το πιο σοβαρό σε όλη τη διαδικασία της εγκατάστασης, για αυτό πάρτε τον χρόνο σας.

{{Tip-el|Θα έχετε τη δυνατότητα να αλλάξετε γνώμη και να γυρίσετε πίσω μέχρι να πατηθεί το κουμπί Εγκατάσταση τώρα.}}

Οι ακόλουθες ενότητες αποτελούν μερικά από τα διάφορα σενάρια εγκατάστασης που μπορείτε να επιλέξετε. Κάθε μια από αυτές τις ενότητες δείχνει σε μια ή περισσότερες σελίδες με περαιτέρω λεπτομέρειες. Για κάθε επιλογή (εκτός της Διαχείρισης με το χέρι), ο εγκαταστάτης ρωτά ποιον δίσκο να χρησιμοποιήσει. Μετά την επιλογή, θα δείτε τη διάταξη του δίσκου πριν και μετά.

##### Αλλαγή μεγέθους

Αυτό θα αλλάξει το μέγεθος των κατατμήσεων για σας και θα εγκαταστήσει το &kubuntu; στον ελεύθερο χώρο. Με αυτή την επιλογή μπορείτε να δημιουργήσετε αυτό που λέγεται διπλή εκκίνηση (dual boot) και να επιλέξετε ποιο λειτουργικό θα ξεκινά κατά το άνοιγμα.

Διπλή εκκίνηση

Διπλή εκκίνηση

{{Note-el|Αυτό είναι διαθέσιμο μόνο αν μπορούν να ελευθερωθούν 25GB.}}

##### Χρήση ολόκληρου του δίσκου

Σε αυτό το σενάριο ο εγκαταστάτης θα δημιουργήσει δύο (2) κατατμήσεις στον σκληρό σας δίσκο. Μία (1) για για τον ριζικό, τον αρχικό και όλα τα άλλα, και μια (1) για το swap.

{{Warning-el|Η επιλογή αυτή θα σβήσει εντελώς τον σκληρό σας δίσκο. Θα χάσετε οποιοδήποτε λειτουργικό (Windows, &MacOS; X, &Linux;, κλπ.) και όλα τα δεδομένα που βρίσκονται σε αυτόν τον δίσκο.}}

##### Χρήση ολόκληρου του δίσκου και ρύθμιση λογικών τόμων LVM

Περισσότερα για το LVM

##### Χρήση ολόκληρου του δίσκου και ρύθμιση κρυπτογραφημένων τόμων LVM

Περισσότερα για κρυπτογραφημένα συστήματα αρχείων

##### Διαχείριση με το χέρι

Όταν επιλέξετε Διαχείριση με το χέρι για να ρυθμίσετε το σύστημα σας όπως θα το θέλατε, σημειώστε τα παρακάτω:

- Ο ριζικός κατάλογος ( / ) χρειάζεται χώρο τουλάχιστον 25 GB.

- Ο αρχικός κατάλογος ( /home ) χρειάζεται όσο χώρο εσείς θα χρειαστείτε για τα αρχεία, τη μουσική, τις φωτογραφίες και τα έγγραφά σας. Επομένως το καλύτερο είναι να χρησιμοποιήσετε τον εναπομείναντα χώρο για τον αρχικό κατάλογο, εκτός κι αν έχετε επιλέξει διπλή εκκίνηση.

- Προτείνεται ο χώρος του swap να είναι τουλάχιστον ο μισός από τη διαθέσιμη RAM. Για παράδειγμα, με 8 GB, κάντε το swap τουλάχιστον 4GB.

Για πιο λεπτομερείς πληροφορίες σχετικά με τη ρύθμιση του δίσκου ενός συστήματος linux μπορείτε να δείτε τη σελίδα Χώρος δίσκου.

#### Ζώνη ώρας

Κατά το βήμα αυτό καλείστε να επιλέξετε την Περιοχή που μένετε κι έπειτα τη Ζώνη ώρας της τοποθεσίας αυτής της Περιοχής. Ένα παράδειγμα θα μπορούσε να είναι ότι ζω στη Νέα Υόρκη, έτσι η περιοχή μου είναι η Βόρεια Αμερική και η Ζώνη ώρας μου είναι η Νέα Υόρκη.

Οθόνη ζώνης ώρας

Οθόνη ζώνης ώρας

#### Πληκτρολόγιο

Αυτό είναι το βήμα που θα ρυθμίσει τη γλώσσα του πληκτρολογίου σας και, αν υπάρχει για αυτή τη γλώσσα, τη διαφορετική εκδοχή της γλώσσας. Για παράδειγμα, υπάρχει η ρύθμιση Cherokee American English όπως επίσης και διαφορετικές ρυθμίσεις με ειδικά πλήκτρα που χρησιμοποιούνται σε συγκεκριμένες χώρες· στο &kubuntu; προσπαθούμε να κάνουμε το σύστημα εύκολο για όλους!

Οθόνη πληκτρολογίου

Οθόνη πληκτρολογίου

#### Πληροφορίες χρήστη

Σε αυτό το βήμα της εγκατάστασης θα εισάγετε πληροφορίες χρήστη όπως το όνομά σας, το όνομα χρήστη και τον κωδικό πρόσβασης. Ο κωδικός πρόσβασης θα αποτελεί το κλειδί για να συνδέεστε στη νέα σας εγκατάσταση όπως επίσης και για να εγκαθιστάτε νέο λογισμικό, να ενημερώνετε το σύστημά σας, και πολλά άλλα, για αυτό σημειώστε τον κάπου!

Οθόνη πληροφοριών χρήστη

Οθόνη πληροφοριών χρήστη

Επιστροφή στην αρχική σελίδα του Kubuntu

## Βασικά

Αυτή η ενότητα της τεκμηρίωσης περιγράφει τα συστατικά που είναι διαθέσιμα στο &kubuntu; για να καλύψετε τις επιθυμητές λειτουργικότητες και να κάνετε το &kubuntu; δικό σας.

### Δικτύωση

Η ενότητα αυτή θα σας βοηθήσει να συνδεθείτε στο διαδίκτυο.

#### Ενσύρματη

Στις περισσότερες περιπτώσεις η ενσύρματη δικτυακή σύνδεση απλά θα δουλεύει χωρίς καμιά αλλαγή στην προκαθορισμένη διαμόρφωση του &kubuntu;. Οι ενσύρματες δικτυακές συνδέσεις επιλέγονται ως προκαθορισμένες όταν είναι διαθέσιμες.

#### Ασύρματη

Οι περισσότερες κάρτες δικτύου υποστηρίζονται στο &kubuntu; και είναι έτοιμες προς χρήση. Παρόλα αυτά, σε κάποιες περιπτώσεις, η συσκευή ασύρματης δικτύωσης ίσως χρειαστεί έναν ιδοταγή οδηγό για να λειτουργήσει. Ο καλύτερος τρόπος για το ελέγξετε είναι να ανοίξετε την εφαρμογή jockey-kde (γνωστή και ως 'Πρόσθετοι οδηγοί υλικού'). Για να ανοίξετε το πρόγραμμα, κάντε κλικ στον εκτελεστή Kickoff και κάντε αναζήτηση με Πρόσθετοι οδηγοί υλικού. Αν η συσκευή χρειάζεται έναν ιδοταγή οδηγό, ο jockey-kde μπορεί να βοηθήσει επιλέγοντας, εγκαθιστώντας, και ενεργοποιώντας τον σχετικό οδηγό. Όταν όλα αυτά θα έχουν διαχειριστεί, το σύστημα θα χρειάζεται επανεκκίνηση. Για περισσότερες πληροφορίες σχετικά με την αντιμετώπιση προβλημάτων με το Wi-Fi στο σύστημά σας, δείτε την Αντιμετώπιση προβλημάτων με το ασύρματο.

### Εκτελεστές

#### Kickoff

Ως διανομή του &kde;, το &kubuntu; χρησιμοποιεί προκαθορισμένα τον εκτελεστή εφαρμογών Kickoff . Ο εκτελεστής Kickoff μπορεί να συγκριθεί με το μενού 'Έναρξη' των Windows (πριν τα Windows 8). Το εικονίδιο για να εκκινήστε τον Kickoff είναι κάτω αριστερά, όπως στα Windows XP ή τα 7. Για περισσότερες πληροφορίες για το το πώς να τον χρησιμοποιήσετε ή πώς να το τον προσαρμόσετε, δείτε στο Plasma Kickoff.

#### KRunner

Όπως και ο Kickoff, ο KRunner αποτελεί έναν εκτελεστή, αλλά κάνει πολλά περισσότερα από το να εκκινεί εφαρμογές. Συνήθως, για έχετε πρόσβαση στον KRunner πιέζετε ταυτόχρονα &Alt;F2. Για περισσότερες πληροφορίες για το τι μπορεί να κάνει, δείτε στο Plasma Krunner.

### Προσαρμογή επιφάνειας εργασίας

Η ενότητα αυτή καλύπτει τα βασικά για τη διαμόρφωση του &kubuntu; ώστε να ικανοποιεί τις ανάγκες σας. Ένα από τα δυνατά σημεία της φιλοσοφίας του &kde; είναι η προσήλωσή του στον έλεγχο οποιασδήποτε πτυχής της επιφάνειας εργασίας. Ταπετσαρίες, θέματα, γραφικά συστατικά, θέματα χρωμάτων, οθόνες εκκίνησης, και πολλά άλλα· οι επιλογές προσαρμογής είναι ατελείωτες.

Το KDE-Look αποτελεί τον υπ' αριθμό ένα προορισμό για να βρείτε προσαρμοσμένες ρυθμίσεις για την επιφάνεια εργασίας &kde; Plasma. Ορισμένες από τις εφαρμογές παρέχουν ακόμα και απευθείας σύνδεση με το KDE-Look για να λαμβάνετε μια νέα διαμόρφωση ή μια εικόνα.

#### Θέματα

Το &kubuntu; επιτρέπει την εύκολη αλλαγή θεμάτων. Ανοίξτε τις Ρυθμίσεις συστήματος και επιλέξτε Εμφάνιση χώρου εργασίας στην ενότητα Εμφάνιση και συμπεριφορά χώρου εργασίας και επιλέξτε από τη λίστα με τα εγκατεστημένα θέματα. Μπορείτε να αλλάξετε το θέμα της Διακόσμησης παραθύρου, το Θέμα δρομέα, το Θέμα επιφάνειας εργασίας και την Οθόνη εκκίνησης. Διαλέξτε από τις προκαθορισμένες επιλογές που είναι εγκατεστημένες, ή κάντε αριστερό κλικ στο κουμπί 'Λήψη νέου...' σε κάθε ενότητα για επιπλέον επιλογές.

#### Πλασμοειδή

Τα πλασμοειδή (ή αλλιώς Γραφικά συστατικά) μπορούν να προστεθούν κάνοντας δεξί κλικ στην επιφάνεια εργασίας και επιλέγοντας Προσθήκη συστατικών..., εμφανίζοντας έτσι τη λίστα με τα Γραφικά συστατικά. Για περαιτέρω πληροφορίες, δείτε στα Γραφικά συστατικά Plasma.

#### Πίνακας

Κάνοντας δεξί κλικ στην επιφάνεια εργασίας ξανά, μπορείτε να επιλέξετε Προσθήκη πίνακα για να έχετε περισσότερους πίνακες. Μπορείτε να κάνετε αριστερό κλικ στο δεξί άκρο του πίνακα για να αλλάξετε τις ιδιότητες του πίνακα, όπως να αλλάξετε το ύψος ή το πλάτος ή να προσθέσετε Γραφικά Συστατικά για παράδειγμα. Για περαιτέρω πληροφορίες, δείτε στο Πίνακες Plasma.

#### Dolphin

Ο &dolphin; αποτελεί τον προκαθορισμένο διαχειριστή αρχείων του &kubuntu; και μπορεί να συγκριθεί με τον Windows Explorer. Ο &dolphin; φαίνεται απλός λόγω του άψογου σχεδιασμού του, παρότι έχει πολλά δυνατά χαρακτηριστικά. Για περαιτέρω πληροφορίες, δείτε στο Dolphin.

### Ενημέρωση

Οι προγραμματιστές του &kubuntu; εκδίδουν ενημερώσεις χαρακτηριστικών και εφαρμογών εντός του &kubuntu;. Όταν οι ενημερώσεις είναι διαθέσιμες, το &kubuntu; θα εμφανίσει ένα μήνυμα στο Πλαίσιο συστήματος. Για να ενημερώσετε το σύστημα, ανοίξτε τον Διαχειριστή ενημερώσεων Muon και κάντε κλικ στο κουμπί Εγκατάσταση ενημερώσεων. Μετά την εγκατάσταση κάποιων ενημερώσεων, ίσως είναι απαραίτητο να επανεκκινήσετε τον υπολογιστή. Σε αυτή την περίπτωση, το &kubuntu; θα εμφανίσει μια αναδυόμενη ειδοποίηση και ένα εικονίδιο στο Πλαίσιο συστήματος.

Επιστροφή στην αρχική σελίδα του Kubuntu

## Για προχωρημένους

Μπορείτε να προσαρμόσετε περισσότερο την εγκατάσταση του &kubuntu; σας, προσθέτοντας νέα πακέτα λογισμικού. Παρακάτω θα βρείτε διάφορους τρόπους για την εγκατάσταση νέων πακέτων (λογισμικού).

### Διαχείριση λογισμικού

Υπάρχουν διάφοροι τρόποι για να διαχειριστείτε εφαρμογές στο &kubuntu;. Ένας βολικός τρόπος είναι να προσθέτετε ή να αφαιρείτε εφαρμογές μέσω ενός διαχειριστή πακέτων.

#### Πελάτες με γραφικό περιβάλλον

Προκαθορισμένα, το &kubuntu; έρχεται με έναν σπουδαίο διαχειριστή πακέτων που λέγεται Muon. Ο Muon είναι ένα προηγμένο πρόγραμμα με γραφικό περιβάλλον χρήστη (GUI) για την εγκατάσταση και την αφαίρεση εφαρμογών.

Θα σας ειδοποιεί αυτόματα για ενημερώσεις (στην κάτω δεξιά γωνία), αλλά μπορείτε να τον χρησιμοποιήσετε οποτεδήποτε για την εγκατάσταση νέων πακέτων πηγαίνοντας στο Kickoff Υπολογιστής Muon Discover ή πληκτρολογώντας Muon στη γραμμή αναζήτησης στο πάνω μέρος του εκτελεστή Kickoff. Επιλέξτε Muon Discover από τα αποτελέσματα.

Αν προτιμάτε το τύπου-Ubuntu Κέντρο λογισμικού θα χρειαστεί να το εγκαταστήσετε μέσω του Muon.

Και οι δυο διαχειριστές πακέτων μπορούν να παρέχουν πληροφορίες σχετικά με τις απαιτούμενες εξαρτήσεις, δηλαδή τα άλλα πακέτα (προγράμματα) που το λογισμικό που θέλετε να εγκαταστήσετε χρειάζεται ώστε να εκτελεστεί. Όταν η πληροφορία αυτή αναγνωριστεί, τα απαιτούμενα πακέτα αρχίζουν να λαμβάνονται. Όταν η διαδικασία της εγκατάστασης ολοκληρωθεί, το λογισμικό είναι έτοιμο για χρήση. Σε σπάνιες περιπτώσεις χρειάζεται να επανεκκινήσετε το σύστημα μετά τη εγκατάσταση λογισμικού ή ενημερώσεων. Εφόσον χρειάζεται, το σύστημα θα σας προειδοποιήσει και θα σας παρέχει ένα εικονίδιο επανεκκίνησης για για επανεκκινήσετε το σύστημα σας εύκολα.

Το Muon προσφέρει επίσης έναν εύκολο τρόπο για να αφαιρέσετε λογισμικό που δεν χρειάζεται πλέον.

{{Tip-el|Εκκινήστε το Muon Discover με τον Εκτελεστή εφαρμογών Kickoff (μενού K), κάντε κλικ στο 'Εγκατεστημένο λογισμικό' και βρείτε την εφαρμογή που θέλετε να αφαιρέσετε. Κάντε κλικ στο 'Αφαίρεση' και το Muon Discover θα αφαιρέσει την εφαρμογή.}}

{{Tip-el|Μπορείτε να αναζητήσετε εφαρμογές μέσω του πλαισίου αναζήτησης στην κορυφή και των κατηγοριών κάτω από τη γραμμή. Οι πληροφορίες για την εφαρμογή θα εμφανιστούν στην μεγάλη λευκή επιφάνεια κάτω από την περιοχή αναζήτησης. Κάντε κλικ στον τίτλο της εφαρμογής προς εγκατάσταση. Κάντε κλικ στο κουμπί 'Εγκατάσταση' για να ξεκινήστε τη διαδικασία της εγκατάστασης.}}

#### Αποθετήρια

Χιλιάδες προγράμματα είναι διαθέσιμα προς εγκατάσταση στο &kubuntu;. Τα προγράμματα αυτά είναι αποθηκευμένα σε αρχειοθήκες λογισμικού (αποθετήρια) και είναι διαθέσιμα για εγκατάσταση μέσω του διαδικτύου. Η εγκατάσταση νέων προγραμμάτων στο &kubuntu; είναι γρήγορη, αξιόπιστη, και ασφαλής γιατί κάθε πρόγραμμα είναι ειδικά κατασκευασμένο για το &kubuntu; και έχει ελεγχθεί διεξοδικά πριν να γίνει διαθέσιμο. Τα αποθετήρια του &kubuntu; κατηγοριοποιούνται σε τέσσερις ομάδες:

- Επίσημα (Main)

- Περιοριστικά (Restricted)

- Κοινότητας (Universe)

- Τρίτων (Multiverse)

Δυο παράγοντες χρησιμοποιούνται για τον καθορισμό των κατηγοριών:

- Το επίπεδο της υποστήριξης που παρέχεται για ένα πρόγραμμα από τις ομάδες ανάπτυξης λογισμικού.

- Το επίπεδο της συμβατότητας που έχει το πρόγραμμα με τη Φιλοσοφία του Ubuntu για το Ελεύθερο Λογισμικό

Περισσότερες πληροφορίες σχετικά με τα αποθετήρια είναι διαθέσιμες στην ιστοσελίδα Wiki Βοήθεια της Κοινότητας του Ubuntu για τα Αποθετήρια.

Το στάνταρ LiveDVD του &kubuntu; περιέχει λογισμικό από τις κατηγορίες Επίσημα και Περιοριστικά. Από τη στιγμή που το σύστημα έχει πληροφορίες σχετικά με τις βασισμένες στο διαδίκτυο τοποθεσίες για αυτά τα αποθετήρια, είναι διαθέσιμα για εγκατάσταση κι άλλα προγράμματα . Χρησιμοποιώντας τα εργαλεία διαχείρισης λογισμικού που είναι προκαθορισμένα εγκατεστημένα, μπορείτε να ανακαλύψετε, να εγκαταστήσετε και να ενημερώσετε οποιοδήποτε λογισμικό απευθείας μέσω του διαδικτύου χωρίς να χρειάζεστε το LiveDVD.

Για περισσότερες πληροφορίες σχετικά με τη διαχείριση αποθετηρίων, κάντε κλικ στο Διαχείριση αποθετηρίων

#### PPA (Προσωπικές αρχειοθήκες πακέτων)

Οι Προσωπικές αρχειοθήκες πακέτων επιτρέπουν σε οποιονδήποτε στην κοινότητα του Ubuntu που έχει δεσμευτεί να τηρεί τον Κώδικα δεοντολογίας του Ubuntu να αποστέλλει πακέτα πηγαίου κώδικα του Ubuntu ώστε να κατασκευαστούν και να εκδοθούν ως αποθετήρια apt από το Launchpad. Το λογισμικό από τις Προσωπικές αρχειοθήκες πακέτων (PPA) του Launchpad απαιτεί ένα κλειδί GnuPG (GPG) ώστε το σύστημά σας να επαληθεύσει ότι λαμβάνει τα πακέτα από σωστή πηγή και ότι τα πακέτα δεν έχουν υποστεί παρέμβαση μετά την κατασκευή τους. Το GnuPG είναι ένα GNU εργαλείο για ασφαλή επικοινωνία και αποθήκευση δεδομένων.

{{Warning-el|Τα περιεχόμενα των Προσωπικών αρχειοθηκών πακέτων δεν ελέγχονται ούτε επιβλέπονται. Η εγκατάσταση του λογισμικού από αυτές γίνεται με δική σας ευθύνη.}}

Για περισσότερες πληροφορίες σχετικά με τα PPA, δείτε στο Διαχείριση προσωπικών αρχειοθηκών πακέτων.

#### Εγκατάσταση/απεγκατάσταση αρχείων .deb

Τα αρχεία πακέτων που σχετίζονται με το &kubuntu; έχουν την κατάληξη .deb λόγω της στενής σχέσης του &kubuntu; με τη διανομή Debian GNU/Linux. Μπορείτε να λάβετε και να εγκαταστήσετε μεμονωμένα αρχεία .deb. Το Humble Bundles, για παράδειγμα, διανέμει αρχεία deb. Απαιτούνται δικαιώματα διαχειριστή.

{{Tip-el|Κάντε απλά αριστερό κλικ στο .deb αρχείο για να ξεκινήστε τη διαδικασία εγκατάστασης. Θα εμφανιστεί μια προτροπή για τον κωδικό που αφορά στο σχετικό προνόμιο διαχειριστή.}}

### Εγκατάσταση από πηγαίο κώδικα

Αρχεία με την κατάληξη .tar.gz ή .tar.bz2 αποτελούν αρχεία πακέτων γνωστά και ως tarballs ή πηγαία πακέτα. Χρησιμοποιούνται ευρέως στο &Linux;. Αν δεν υπάρχει εγγενές πακέτο &kubuntu; διαθέσιμο σε κανένα από τα αποθετήρια, μπορείτε να μεταγλωττίσετε και να εγκαταστήστε το πακέτο από τον πηγαίο κώδικα. Για συμβουλές σχετικά με τη μεταγλώττιση λογισμικού, δείτε στη σελίδα Μεταγλώττιση λογισμικού στο Ubuntu Wiki.

Επιστροφή στην αρχική σελίδα του Kubuntu

## Λογισμικό

Σύντομος οδηγός για το λογισμικό που περιλαμβάνεται στην εγκατάσταση του &kubuntu; σας

### Γραφικά

Ορισμένες βασικές εφαρμογές γραφικών εγκαθίστανται στο &kubuntu; προκαθορισμένα, επιτρέποντάς σας να δημιουργείτε, να βλέπετε, να σαρώνετε και να χειρίζεστε εικόνες. Οι παρακάτω εφαρμογές εγκαθίστανται προκαθορισμένα:

- Το Okular είναι ένας καθολικός προβολέας εγγράφων για πολλά είδη εγγράφων: PDF, Postscript, !DjVu, CHM, XPS, ePub και άλλα.

- Το LibreOffice Draw είναι ένα εργαλείο σχεδίασης και γραφημάτων γενικού σκοπού που σας επιτρέπει να δημιουργήσετε οτιδήποτε, από ένα γρήγορο σχέδιο μέχρι ένα πολύπλοκο πλάνο, και σας δίνει τον τρόπο να επικοινωνήσετε με γραφήματα και διαγράμματα. Με ένα μέγιστο μέγεθος σελίδας 300χ300 εκ., το Draw αποτελεί ένα τέλειο πακέτο για δημιουργία τεχνικών σχεδίων, αφισών και πολλών άλλων.

- Το Skanlite είναι μια απλή εφαρμογή σάρωσης εικόνων.

- Το Gwenview είναι ένας προβολέας εικόνων με πολλά χαρακτηριστικά.

- Το Kamoso είναι μια εφαρμογή εγγραφής με δικτυακή κάμερα, από την κοινότητα του KDE.

- Το KSnapshot είναι το καλύτερο στα στιγμιότυπα επιφάνειας εργασίας, απλό και όμορφο.

### Διαδίκτυο

Το &kubuntu; θα σας συνδέσει με το διαδίκτυο.

#### Περιηγητές

Ο Firefox είναι ο προκαθορισμένος περιηγητής στο &kubuntu;, ο πιο δημοφιλής περιηγητής ανοιχτού λογισμικού στον κόσμο. Για περισσότερες πληροφορίες σχετικά με τη χρήση του Firefox δείτε στο the Firefox Help Page.

##### Εξαγωγή σελιδοδεικτών

Για να εξάγετε τους σελιδοδείκτες σας από τον Rekonq ή τον &konqueror;, εκτελέστε το keditbookmarks

1. Κάντε κλικ στον εκτελεστή Εφαρμογή

2. Πληκτρολογήστε keditbookmarks στη γραμμή αναζήτησης

3. Κάντε κλικ στην εκτελέσιμη ενέργεια που εμφανίζεται

4. Θα εμφανιστεί ένα νέο παράθυρο. Μπορείτε να εξάγετε τους σελιδοδείκτες μέσω της επιλογής Εξαγωγή σε HTML κάτω από Αρχείο > Εξαγωγή

5. Σημειώστε το μέρος που αποθηκεύσατε τους σελιδοδείκτες σας (προκαθορισμένα στο ~/yourfoldername)

##### Εισαγωγή σελιδοδεικτών στον Firefox

Για οδηγίες κάντε κλικ στο importing your bookmarks into Firefox.

#### Πελάτες αλληλογραφίας

Όσον αφορά τις εφαρμογές-πελάτες ηλεκτρονικής αλληλογραφίας υπάρχουν πολλές επιλογές. Στο &kubuntu;, το Kmail είναι ο προκαθορισμένος πελάτης ηλεκτρονικής αλληλογραφίας, είτε ως ανεξάρτητη εφαρμογή είτε ως τμήμα του διαχειριστή προσωπικών πληροφοριών (PIM) &kontact;.

Το Kmail αποτελεί το συστατικό ηλεκτρονικής αλληλογραφίας του &kontact;, του διαχειριστή προσωπικών πληροφοριών (PIM) του &kde;. Το Kmail από μόνο του είναι παρόμοιο σε λειτουργικότητα με τα άλλα δημοφιλή προγράμματα ηλεκτρονικής αλληλογραφίας, ενώ ο &kontact; είναι τόσο πλήρης σε χαρακτηριστικά όσο και οι πιο φανταχτεροί διαχειριστές προσωπικών πληροφοριών (PIM), καθώς μπορεί να διαμορφωθεί με ημερολόγια, βιβλία διευθύνσεων, σημειώσεις, έναν αναγνώστη RSS, καταγραφή χρόνου, χρονικά και απλό σχεδιασμό έργου. Τα παρακάτω αποτελούν μόνο ορισμένα από τα χαρακτηριστικά του Kmail:

- υποστήριξη IMAP, POP3, SMTP

- υποστήριξη ασφαλούς σύνδεσης SSL, TLS και Digest-md5

- PGP και GNUPG υπογραφές και υποστήριξη κρυπτογράφησης

- Ανάγνωση HTML, φιλτράρισμα ανεπιθύμητης αλληλογραφίας, εσωτερικά σύνολα χαρακτήρων, λειτουργίες αναζήτησης και φιλτραρίσματος, ορθογραφικός έλεγχος και στιβαρή αναζήτηση. Περισσότερες πληροφορίες για τον Kmail μπορείτε να βρείτε στην τεκμηρίωση του KMail.

#### Πελάτες συνομιλίας

Η συνομιλία με τους φίλους και την οικογένεια αποτελεί μια δημοφιλή χρήση του διαδικτύου και το &kubuntu; παρέχει τις αναγκαίες εφαρμογές.

Υπάρχουν δυο προκαθορισμένες εφαρμογές-πελάτες συνομιλίας εγκατεστημένοι στο &kubuntu; - το KDE Telepathy για στιγμιαία μηνύματα και το Quassel για συνομιλία στο IRC (Internet Relay Chat).

- Το &kde; Telepathy είναι προ-εγκατεστημένο και έτοιμο προς διαμόρφωση.

- Το Quassel είναι ο προ-εγκατεστημένος πελάτης IRC (Internet Relay Chat) στο &kubuntu;. Όχι μόνο παρέχει λειτουργικότητες αντίστοιχες με εκείνες άλλων πελατών όπως το Konversation, ή το X-chat, αλλά ο σχεδιασμός του εστιάζει στην ευκολία χρήσης. Το Quassel περιλαμβάνει περιήγηση μέσω καρτελών και ειδοποίηση για μηνύματα και άλλα συμβάντα. Επίσης, μπορεί να συνδεθεί με ένα Quassel-core για αποθήκευση και αναζήτηση στις καταγραφές των καναλιών του IRC.

Το λογισμικό του &kde; σαν συνδέει με τον κόσμο. Δείτε στο Διαδίκτυο, δικτύωση & επικοινωνίες για περισσότερα.

### Πολυμέσα

Ότι καλύτερο υπάρχει στα πολυμέσα είναι προκαθορισμένα εγκατεστημένο όταν ανοίξετε την εγκατάσταση του &kubuntu; σας. Αν λάβετε κάποιο μήνυμα λάθους σχετικά με κωδικοποιητές που λείπουν παρακαλείστε να εγκαταστήστε το `kubuntu-restricted-extras`. Μπορείτε να βρείτε τις εφαρμογές Πολυμέσων μέσω του Kickoff Εφαρμογές Πολυμέσα

Οι παρακάτω εφαρμογές εγκαθίστανται προκαθορισμένα:

- Το Pulseaudio φροντίζει όλες οι είσοδοι και έξοδοι ήχου και εικόνας να δουλεύουν καλά μεταξύ τους. Αν χρειαστεί να στείλετε την έξοδο ήχου ή βίντεο σε άλλες συσκευές, εγκαταστήστε το πακέτο pavucontrol, εκκινήστε το πατώντας &Alt;F2 και πληκτρολογώντας `pavucontrol`.

- Η εξερεύνηση της μουσικής σας στο &kubuntu; είναι συναρπαστική με τον προκαθορισμένο αναπαραγωγέα μουσικής &amarok;. Για περαιτέρω πληροφορίες σχετικά με τη χρήση και τη διαμόρφωσή του δείτε στο Amarok.

- Το K3b είναι μια απλή, ισχυρή και διαμορφώσιμη σε μεγάλο βαθμό γραφική εφαρμογή εγγραφής οπτικών δίσκων για έργα ήχου, βίντεο ή δεδομένων.

- Το Kmix ελέγχει όλα τα κανάλια ήχου.

- Το Dragon Player αποτελεί μια απλή εφαρμογή με γραφικό περιβάλλον για αναπαραγωγή των ταινιών, των σήριαλ της τηλεόρασης και της μουσικής σας.

### Γραφείο

Η προκαθορισμένη σουίτα γραφείου του &kubuntu; είναι το LibreOffice. Περιλαμβάνει τα Calc, Draw, Impress, Math, Base και Writer. Η σουίτα αυτή αποτελεί το ανοιχτού λογισμικού ισοδύναμο της σουίτας Microsoft Office και κάθε εφαρμογή αντιστοιχεί σε ένα παρόμοιο προϊόν σε εκείνη τη σειρά προϊόντων.

- Calc = Excel

- Writer = Word

- Impress = Powerpoint

- Base = Access

Το LibreOffice δουλεύει καλά με αρχεία που δημιουργήθηκαν από τις αντίστοιχες εφαρμογές της Microsoft, με εξαίρεση τα αρχεία του Microsoft Access.

Για περισσότερες πληροφορίες δείτε στο LibreOffice.

#### Διαχειριστής προσωπικών πληροφοριών (PIM)

Στο σύστημά σας είναι εγκατεστημένος ο Διαχειριστής προσωπικών πληροφοριών του KDE &kontact;. Αυτός περιλαμβάνει πολλά εργαλεία για να διαχειριστείτε τη ζωή σας.

- ηλεκτρονική αλληλογραφία

- επαφές

- ημερολόγιο

- σημειώσεις

- ροές

- λίστα εργασιών προς υλοποίηση

Δείτε παρακαλώ στο Kontact για περισσότερες λεπτομέρειες και βοήθεια για αυτό το πανίσχυρο σύνολο εργαλείων.

### Ρυθμίσεις συστήματος

Μπορείτε να βρείτε πληροφορίες για την προσαρμογή των ρυθμίσεων του συστήματος στο Ρυθμίσεις συστήματος

### Εργαλεία

Η νέα εγκατάσταση του &kubuntu; συστήματός σας έχει μερικά εργαλεία ήδη εγκατεστημένα. Ένα από τα πιο χρήσιμα δε βρίσκεται στα μενού· πατήστε απλά ALT F2. Δείτε στην κορυφή της οθόνης σας· εκεί υπάρχει ένα από τα πιο ισχυρά εργαλεία, λέγεται Krunner. Δείτε περισσότερα εδώ: Krunner.

Τα παρακάτω εργαλεία εγκαθίστανται προκαθορισμένα:

- Το Kate είναι ο προκαθορισμένος επεξεργαστής κειμένου του &kde;. Έχει πολλά σπουδαία χαρακτηριστικά για την επεξεργασία απλού κειμένου ή τη συγγραφή κώδικα σε πολλές διαφορετικές γλώσσες.

- Το Ark είναι το προκαθορισμένο εργαλείο για τον χειρισμό αρχειοθηκών αρχείων όπως tar, gzip, bzip2, zip, rar και 7z.

- Το Klipper είναι το πρόχειρο για να κρατάτε αντιγραμμένο κείμενο για μελλοντική χρήση. Αντίθετα με άλλα πρόχειρα, θα κρατήσει ολόκληρο το αντιγραμμένο κείμενο, αντί μιας γραμμής μόνο.

- Το Knotes είναι μια εφαρμογή για καρφιτσωμένες σημειώσεις, για να αναρτάτε σημειώσεις στην επιφάνεια εργασίας σας.

- Το KCalc προσφέρει βασικές λειτουργίες αριθμομηχανής και πολλά άλλα.

- Το KMag είναι ο μεγεθυντικός φακός οθόνης του &kde;.

- Το Konsole είναι ο προσομοιωτής τερματικού του KDE, μπορεί να χρησιμοποιηθεί για να τρέξετε κελύφη κονσόλας.

#### Bash

Το Bash είναι το προκαθορισμένο κέλυφος στο &konsole; και τα τερματικά. Κάντε κλικ για περισσότερες πληροφορίες στο using the Terminal.

### Διαμόρφωση τείχους προστασίας

Το Ufw είναι το προκαθορισμένο εργαλείο διαμόρφωσης γραμμής εντολών για το τείχος προστασίας. Ufw σημαίνει Uncomplicated Firewall (όχι πολύπλοκο τείχος προστασίας), έχει αναπτυχθεί για την απλοποίηση της διαμόρφωσης του τείχους προστασίας iptables. Για περισσότερες πληροφορίες για το ufw δείτε: UFW

## Steam

Αν και δεν περιλαμβάνεται προκαθορισμένα, μπορεί να εγκατασταθεί με έμμεσους τρόπους που αναφέρονται εδώ.

Επιστροφή στην αρχική σελίδα του Kubuntu

## Συνεισφορά

Η κοινότητα του &kubuntu; αποτελείται από άτομα και ομάδες που δουλεύουν για τη δημιουργία πακέτων λογισμικού, τον έλεγχό τους, τη διαλογή σφαλμάτων και την προώθηση του &kubuntu; σε ένα ευρύτερο κοινό. Το σύνολο του λογισμικού, των γραφικών και της τεκμηρίωσης έχει δημιουργηθεί, ελεγχθεί, χρησιμοποιηθεί και συζητηθεί ανοιχτά από ανθρώπους σε όλο τον κόσμο που συμμετέχουν στην κοινότητα του Ανοιχτού Κώδικα που κατέστη δυνατή μέσω του διαδικτύου. Σας προσκαλούμε να βοηθήσετε ώστε να δώσετε στο &kubuntu; τη μορφή που που καλύπτει καλύτερα τις ανάγκες σας.

### Διαδώστε

Ο ευκολότερος τρόπος να προσφέρετε κάτι στην κοινότητα του &kubuntu; είναι το να μοιραστείτε το &kubuntu; με άλλους. Συστήστε το &kubuntu; σε άλλους, δείξτε τους πώς να το λάβουν και να το εγκαταστήσουν και συζητήστε τις δυνατότητες και τα προτερήματα του Λογισμικού Ανοιχτού Κώδικα μαζί τους. Όσο η κοινότητα μεγαλώνει, γίνεται πιο δραστήρια και συντηρείται.

### Παρέχοντας και λαμβάνοντας υποστήριξη

Η παροχή υποστήριξης είναι ένας υπέροχος τρόπος να προσφέρετε στην κοινότητα γιατί δεν απαιτείται να έχετε προχωρημένες δεξιότητες ή να γνωρίζετε τα πάντα για το &Linux; ή το &kubuntu;. Θα καταλήξετε στην πραγματικότητα μάθετε περισσότερα βοηθώντας τους άλλους, κάτι που αυξάνει τη γνώση και τις δεξιότητές σας. Αυτό μπορεί να σας ανοίξει την πόρτα για να μάθετε κι άλλα, από τη διαλογή σφαλμάτων ως τη δημιουργία πακέτων, και ακόμα ακόμα ίσως και προγραμματισμό. Επίσης, το να φτιάχνετε το σύστημα κάποιου που βρίσκεται στην άλλη άκρη του κόσμου προσφέρει ιδιαίτερη ικανοποίηση!

Μπορείτε να παρέχετε και να λαμβάνετε υποστήριξη στα κανάλια του IRC, μέσω της λίστας αλληλογραφίας των χρηστών του Kubuntu, ή στα Forums του Kubuntu, στα Forums του Ubuntu και στα Forums του KDE.

### Εγγραφή

Για να ξεκινήσετε να χρησιμοποιείτε λίστες αλληλογραφίας, παρακαλείστε να εγγραφείτε. Η εγγραφή σας δίνει τη δυνατότητα να στείλετε ένα μήνυμα χωρίς αυτό να χρειαστεί να περιμένει στην ουρά για εξουσιοδότηση και σας επιτρέπει να λαμβάνετε μηνύματα από άλλους που είναι εγγεγραμμένοι στη λίστα.

Πριν στείλετε ένα μήνυμα, ελέγξτε ώστε να δείτε ότι το ζήτημα δεν έχει προκύψει στο παρελθόν. Για να το κάνετε αυτό, χρησιμοποιήστε το Google για να αναζητήσετε στα αρχειοθετημένα.

### Χρήστες του Kubuntu

- Εγγραφή: https://lists.ubuntu.com/mailman/listinfo/kubuntu-users

- Αρχειοθήκη: https://lists.ubuntu.com/archives/kubuntu-users

### Ανάπτυξη του Kubuntu

- Εγγραφή: https://lists.ubuntu.com/mailman/listinfo/kubuntu-devel

- Αρχειοθήκη: https://lists.ubuntu.com/archives/kubuntu-devel

### Τεκμηρίωση του Kubuntu

- Εγγραφή: https://lists.ubuntu.com/mailman/listinfo/ubuntu-doc

- Αρχειοθήκη: https://lists.ubuntu.com/archives/ubuntu-doc

### Κανάλια IRC του Kubuntu

#kubuntu Το επίσημο κανάλι υποστήριξης του Kubuntu

Συνδεθείτε στο #kubuntu στο διαδίκτυο εδώ: #kubuntu

#kubuntu-offtopic Για εκτός θέματος συζήτηση με τους άλλους χρήστες του Kubuntu

#kubuntu-devel Αυτό είναι το κανάλι όπου συζητούν οι προγραμματιστές

### Αναφορά σφαλμάτων

Η καλή αναφορά σφαλμάτων είναι πολύ σημαντική για τη βελτίωση της ποιότητας του &kubuntu;. Για πληροφορίες σχετικά με την καταχώρηση σφαλμάτων και το γράψιμο χρήσιμων αναφορών σφαλμάτων, δείτε στην Αναφορά σφαλμάτων.

Για τυπικές απαντήσεις που τυχόν θα λάβετε από τους upstream προγραμματιστές του &kde;, δείτε στο Απαντήσεις σφαλμάτων.

### Τοπικές κοινότητες

Αν θέλετε να συναντήσετε κι άλλους χρήστες του &kubuntu; στην περιοχή σας, ψάξτε για μια τοπική κοινότητα του Ubuntu (κοινότητα LoCo εν συντομία) για να συμμετέχετε.

- Πύλη Loco κοινοτήτων

- Wiki λίστα LoCo κοινοτήτων

### Δημιουργία πακέτων και ανάπτυξη

Πληροφορίες σχετικά με τη δημιουργία πακέτων και βοήθεια στην ανάπτυξη του.

### Μεταφράσεις

Το &kubuntu; καλωσορίζει τους μεταφραστές από όλο τον κόσμο. Η μετάφραση του &kubuntu; βοηθά ανθρώπους που νιώθουν πιο άνετα με τη μητρική τους γλώσσα. Οι απαιτούμενες μεταφράσεις βρίσκονται εδώ, Μετάφραση του Kubuntu.

### Έλεγχος

Το να γίνετε ένας δοκιμαστής/ελεγκτής του &kubuntu; περιλαμβάνει την εκτέλεση μη-ολοκληρωμένου λογισμικού, τον έλεγχο των ISO ώστε να δείτε ότι εγκαθιστούν σωστά και τον έλεγχο των πακέτων ώστε να επιβεβαιώστε ότι ένα σφάλμα έχει διορθωθεί. Αν θέλετε να βοηθήσετε στον δοκιμαστικό έλεγχο του &kubuntu;, δείτε στο Δοκιμαστές του Kubuntu.

Επιστροφή στην αρχική σελίδα του Kubuntu

## Υποστήριξη

### Επικοινωνία και υποστήριξη

Υπάρχουν τρεις τρόποι για να επικοινωνήσετε με το Έργο του &kubuntu;· οι λίστες αλληλογραφίας (email), το Internet Relay Chat (IRC) και τα forums.

#### Λίστες αλληλογραφίας

Οι λίστες αλληλογραφίας του Έργου &kubuntu; αποτελούν τα επίσημα εργαλεία επικοινωνίας. Καθιστούν δυνατή τη συζήτηση μέσω αλληλογραφίας και έχουν αρχειοθήκες με δυνατότητα αναζήτησης.

Εγγραφή:

Για να ξεκινήσετε να χρησιμοποιείτε λίστες αλληλογραφίας, παρακαλείστε να εγγραφείτε. Η εγγραφή σας δίνει τη δυνατότητα να στείλετε ένα μήνυμα χωρίς αυτό να χρειαστεί να περιμένει στην ουρά για εξουσιοδότηση και σας επιτρέπει να λαμβάνετε μηνύματα από άλλους που είναι εγγεγραμμένοι στη λίστα.

Πριν στείλετε ένα μήνυμα, ελέγξτε ώστε να δείτε ότι το ζήτημα δεν έχει προκύψει στο παρελθόν. Για να το κάνετε αυτό, χρησιμοποιήστε το Google για να αναζητήσετε στα αρχειοθετημένα.

- Χρήστες του Kubuntu

Εγγραφή: https://lists.ubuntu.com/mailman/listinfo/kubuntu-users

Αρχειοθήκη: https://lists.ubuntu.com/archives/kubuntu-users

- Ανάπτυξη του Kubuntu

Εγγραφή: https://lists.ubuntu.com/mailman/listinfo/kubuntu-devel

Αρχειοθήκη: https://lists.ubuntu.com/archives/kubuntu-devel

- Τεκμηρίωση του Kubuntu

Εγγραφή: https://lists.ubuntu.com/mailman/listinfo/ubuntu-doc

Αρχειοθήκη: https://lists.ubuntu.com/archives/ubuntu-doc

#### Internet Relay Chat

Το IRC σας επιτρέπει να επικοινωνείτε σε πραγματικό χρόνο με πολλούς άλλους, οι οποίοι χρησιμοποιούν και αυτοί το IRC και βρίσκονται σε κοινά δίκτυα και κανάλια. Για περισσότερες πληροφορίες σχετικά με τους πελάτες IRC, δείτε στο Πελάτες συνομιλίας.

Μπορείτε επίσης να χρησιμοποιήσετε τον περιηγητή σας για να συνομιλήσετε. Για να κάνετε κάτι τέτοιο, πηγαίνετε στη σελίδα του Webchat.

##### Δίκτυα IRC

Όλα τα κανάλια του &ubuntu; και του &kubuntu; είναι στο δίκτυο Freenode. Η διεύθυνση του διακομιστή είναι η 'irc.freenode.net' και η προκαθορισμένη θύρα είναι η '6667'.

Χρησιμοποιήστε την εντολή `/join #channelname` για συμμετοχή σε ένα κανάλι.

`Για παράδειγμα:`/join #kubuntu``

Κανάλια IRC του Kubuntu

- #kubuntu: Το επίσημο κανάλι υποστήριξης του Kubuntu

Συνδεθείτε στο #kubuntu στο διαδίκτυο εδώ: #kubuntu

- #kubuntu-offtopic: Για εκτός θέματος συζήτηση με τους άλλους χρήστες του Kubuntu

- #kubuntu-devel: Αυτό είναι το κανάλι όπου συζητούν οι προγραμματιστές

#### Forums

Τα forums του &kubuntu; βρίσκονται στο:

Forums του Kubuntu

#### Εφαρμογή βοήθειας

Στις περισσότερες εφαρμογές του &kde; υπάρχει ένα κουμπί 'Βοήθειας' στη γραμμή εργαλείων που θα σας οδηγήσει στο εγχειρίδιο. Για γενική τεκμηρίωση για το &kde;, δείτε στην Τεκμηρίωση του KDE και στο KDE Userbase Wiki.

### Τηλεφωνική Υποστήριξη για το Kubuntu

Αν ο οργανισμός σας χρειάζεται βοήθεια για τους υπολογιστές που τρέχουν σε &kubuntu; αλλά δε θέλετε να ανησυχείτε για το ποιο είναι το καλύτερο κανάλι IRC για να ρωτήσετε, μπορείτε να πληρώσετε κάποια χρήματα και να τηλεφωνήσετε στα γραφεία στην Αγγλία για να λάβετε βοήθεια. Θα χρησιμοποιήσουν τηλέφωνο, ηλεκτρονική αλληλογραφία, Google hangout, Skype, VNC και οποιαδήποτε άλλη μέθοδο προτιμάτε για να βοηθήσουν στη διάγνωση του ζητήματος και να το επιλύσουν για σας.

Κάντε κλικ εδώ για περισσότερες πληροφορίες.

Επιστροφή στην αρχική σελίδα του Kubuntu

## Credits and License

Documentation Copyright see the UserBase Kubuntu page history

&underFDL;
&documentation.index;