# The Kubuntu Handbook

This documentation was converted from the &kde; UserBase Kubuntu page.
&FDLNotice;
2014-02-05
&kde; SC 4.13

KDE

## Documentation om Kubuntu

Kubuntu Default Desktop

Kubuntu Default Desktop

Velkommen -

Kort oversigt over Kubuntu, &Linux;, KDE og vores rolle i Ubuntus fællesskab.

Installation - Hvordan man installerer Kubuntu

Grundlæggende -

Brug af Kubuntu:

- Netværk

- Programstartere til at køre programmer og udføre opgaver

- Tilpasning af skrivebordet, herunder plasmoider, skrifttyper, temaer og håndtering af multimediefiler

- Filhåndtering: organisér og arbejd med filer og mapper

Avanceret -

Føj nyt til Kubuntu:

- Softwarehåndtering: Installation og opdatering af programmer og anden software ved hjælp af en grafisk brugerflade eller kommandolinjen.

- Håndtering af arkiver til installation af software fra andre udbydere

Software -

Detaljer om den software, som er installeret og tilgængelig for dig

Bidrag -

Hvordan du bidrager til &kubuntu;

Support -

Alle former for support til &kubuntu;.

## Introduktion til Kubuntu

Velkommen til &kubuntu;; det er et brugervenligt &Linux;-baseret operativsystem, som bruger KDE Plasma Desktop. Men en forudsigelig seksmåneders udgivelsescyklus som del af &ubuntu;-projektet er &kubuntu; en &Linux;-distribution for enhver.

### Kubuntus Skrivebord

&kubuntu; inkluderer mere end 1.000 standardpakker (programmer og lignende) og har adgang til mere end 64.000 andre pakker til at dække dine behov. &kubuntu; er baseret på &Linux;-kernen og inkluderer Ubuntus kerneprogrammer ved siden af software fra &kde;. Kubuntus kerneprogrammer inkluderer software til de fleste almindelige opgaver som:

- Surfing på nettet.

- Håndtering af personlig information, herunder e-mail.

- Kontorprogrammer.

- Afspilning af multimediefiler.

- og meget mere!

### Kubuntus filosofi

Holdet bag &ubuntu;- og &kubuntu;-projekterne forpligter sig således til vore brugere:

- &kubuntu; vil altid bruge &ubuntu;-projektet som sit solide fundament og tilføje det nyeste fra &kde;. Som en del af fællesskabet omkring &ubuntu;-projektet vil &kubuntu; fortsat bruge den infrastruktur og support som &ubuntu;-projektet yder. Vi vil stræbe efter at være den bedste &kde;-baserede &Linux;-distribution, der findes.

- &kubuntu; vil altid være gratis. Der er ingen ekstra omkostninger for en kommerciel udgave; vi gør vores bedste arbejde tilgængelig for alle på lige vilkår.

- &kubuntu; vil altid inkludere de bedste oversættelser og infrastruktur for tilgængelighed, som fri software-fællesskaberne kan udbyde for at gøre &kubuntu; brugbar for så mange som muligt.

- &kubuntu; vil altid være forpligtet af principperne bag fri software og open source-udvikling; vi vil tilskynde folk til at bruge fri og open source-software, forbedre det og give det videre.

## Hvad er &Linux;?

&Linux; er kernen til et operativsystem, som minder om operativsystemet &UNIX;. Kernen er den centrale software, som ethvert operativsystem har brug for, og sørger for kommunikation imellem hardware og software. &Linux; er blevet et førende element i en verdensomspændende bevægelse for accept af fri og open source-software. Begrebet GNU/Linux er en måde at omtale operativsystemer baseret på &Linux;-kernen kombineret med dele af GNU-projektet.

Find ud af mere om &Linux;:

- &Linux;-kernen (på engelsk)

- &Linux; på Wikipedia

## Hvad er KDE?

&kde; er et internationalt teknologisk fællesskab, som skaber og understøtter fri software til stationære og bærbare computere. Blandt KDE's produkter er et moderne skrivebordssystem til &Linux;- og &UNIX;-platforme, omfattende kontor- og groupware-pakker samt hundreder af programmer i diverse kategorier, herunder programmer til internet og netværk, multimedia, underholdning, uddannelse, grafik og programudvikling. KDE's software bliver oversat til mere end 65 sprog og er lavet under hensyn til moderne principper om tilgængelighed for at være let at bruge. KDE's funktionsrige programmer kører direkte under &Linux;, BSD, Solaris, Windows og &MacOS; X. &kubuntu; bruger KDE's Workspace som sit standardskrivebord.

Find ud af mere om &kde;:

- KDE's websted

- Artikel på Wikipedia

- KDE UserBase

## Tak

Hele &kubuntu;-holdet takker dig for at vælge &kubuntu; og KDE's systemadministratorer for at hoste vores dokumentation her!

Tilbage til Kubuntu-startsiden

## Installation

Der er mange gode grunde til at installere &kubuntu;! Blandt dem er:

- &kubuntu; gør din PC venlig.

- &kubuntu; er et operativsystem lavet af et venligt, vendensomspændende team af dygtige udviklere. Det indeholder alle de programmer du har behov for: en webbrowser, en kontorpakke, apps til afspilning af medier, en instant messaging-klient og meget mere. Se listen med inkluderet Software.

- &kubuntu; er et frit og open source alternativ til Windows og &MacOS; X.

- Nem installation ved siden af eller i stedet for Windows.

### Installationsprocessen

Først skal du downloade &kubuntu;. Se Get Kubuntu

Installationens velkomstskærm

Installationens velkomstskærm

Når installeren starter vil du få følgende valgmuligheder:

- Prøv &kubuntu; uden at ændre noget på din computer

- Installér &kubuntu; på din computer.

#### Forberedelse

Du opnår det bedste resultat, hvis du sikrer dig:

- Din computer har plads nok til &kubuntu; og dine data - din musik, dine billeder, videoer og dokumenter.

- Din computer er forbundet til internettet, sådan at du kan downloade opdateringer og software fra andre leverandører mens &kubuntu; installeres.

Installationens forberedelsesskærm

Installationens forberedelsesskærm

Installer tredjepartsprogrammerne inkluderer software, som enten ikke følger open source-modellen eller Ubuntus principper, men som er sikre at bruge på dit system.

Hent opdateringer mens der installeres vil sikre, at du har de seneste fejlretninger og sikkerhedsopdateringer med og at de bliver installeret så snart installationen er overstået.

#### Diskopsætning

Diskopsætningsskærmen

Diskopsætningsskærmen

Det er her du vælger, hvordan du vil organisere din harddisk. Dette skridt er det mest komplicerede i hele installationsprocessen, og det har vigtige konsekvenser, så tag dig god tid.

{{Tip/da|1=Du kan skifte mening og gå tilbage indtil du har klikket på knappen Installér nu.}}

De følgende afsnit viser nogle mulige scenarier, som du kan vælge. Hvert af disse valgmuligheder leder til en skærm med flere detaljer. For hver valgmulighed (undtagen Manuelt) vil du blive spurgt, hvilken harddisk du vil bruge. Efter at have valgt den vil du blive vist et før- og et efter-layout af harddisken.

##### Ændr størrelse

Dette vil ændre partitionerne for dig og installere &kubuntu; i det ledige område. Med denne valgmulighed kan du oprette et såkaldt dual-boot og vælge hvilket OS, der skal bootes ved opstart.

Dual Boot

Dual Boot

{{Note/da|1=Dette er kun tilgængeligt, hvis mindst 25GB kan frigøres.}}

##### Benyt en hel disk

I dette scenario vil installeren oprette to partitioner på din harddisk. En til root, home og alt andet og en anden til swap.

{{Warning/da|1=Denne valgmulighed vil fuldstændigt slette din harddisk. Du vil miste ethvert operativsystem (Windows, &MacOS; X, &Linux; osv.) og alle de data du har gemt på denne harddisk.}}

##### Benyt hele disken og sæt LVM op

Mere om LVM

##### Benyt hele disken og sæt krypteret LVM op

Mere om krypterede filsystemer

##### Manuelt

Når du bruger Manuelt til at opsætte dit system, som du ønsker det, så tænk over følgende:

- Root-mappen ( / ) skal bruge mindst 25 GB.

- Hjemmemappen ( /home ) skal bruge så meget plads, som dine filer, musik, billeder og dokumenter fylder. Det er derfor bedst at bruge resten af harddisken til hjemmemappen medmindre du vil lave dual boot.

- Det anbefales at bruge mindst det halve af den tilgængelige RAM til swap-partitionen. Har du for eksempel 8 GB RAM, så bør din swap være mindst 4 GB.

For mere detaljeret information om opsætning af harddiske til et &Linux;-system kan du tjekke denne side: DiskSpace.

#### Tidszone

Under dette punkt kan du angive hvilken region du bor i og hvilken tidszone der bruges her. Hvis jeg for eksempel bor i New York, så er min region Nordamerika og min tidszone er New York.

Timezoneskærmen

Timezoneskærmen

#### Tastatur

I dette afsnit opsættes tastaturets sprog og eventuelt hvilken version, hvis sproget har flere versioner. For eksempel er der en opsætning for Cherokee amerikansk engelsk og der er forskellige opsætninger med særlige taster, der bruges i visse lande: i &kubuntu; prøver vi at gøre systemet let at bruge for alle!

Tastaturskærmen

Tastaturskærmen

#### Brugerinfo

I dette skridt af installationen indtaster du brugerinformation så som dit navn, brugernavn og adgangskode. Adgangskoden er din nøgle til at logge ind i din nye installation samt til installation af ny software, opdatering af dit system med mere, så sørg for at skrive det ned et sted!

Brugerinfo-skærmen

Brugerinfo-skærmen

Tilbage til Kubuntu-startsiden

## Grundlæggende

Dette afsnit af dokumentationen dækker de komponenter i &kubuntu;, som hjælper dig med at gøre &kubuntu; til dit eget system.

### Netværk

Dette afsnit vil hjælpe dig med at forbinde til internettet.

#### Kablet

I de fleste tilfælde vil en kablet netværksforbindelse bare virke uden at du skal ændre Kubuntus standardindstillinger. Kablet netværksforbindelse vælges automatisk, der det er tilgængeligt.

#### Trådløs

De fleste trådløse netværkskort understøttes uden videre af &kubuntu;. I nogle tilfælde kan det trådløse netværkskort dog være afhængig af en driver med begrænsninger for at fungere. Den bedste måde at tjekke dette er at åbne programmet jockey-kde (også kendt som 'Yderligere drivere'). For at åbne dette program klikker du på programstarteren Kickoff og søger efter Yderligere drivere. Hvis enheden har brug for en driver med begrænsninger, så kan jockey-kde hjælpe dig med at vælge, installere og aktivere den rette driver. Når alt dette er overstået, så skal systemet genstartes. For mere information om problemer med Wi-Fi se Wireless Troubleshooting.

### Programstartere

#### Kickoff

Da &kubuntu; er en &kde;-distribution, så bruger vi programstarteren Kickoff som standard. Programstarteren Kickoff kan sammenlignes med 'Startmenuen' i Windows (før Windows 8). Ikonet til at starte Kickoff findes nederst til venstre lige som i Windows XP eller 7. For mere information om, hvordan du bruger og tilpasser den, se Plasma Kickoff.

#### KRunner

Ligesom Kickoff er KRunner en programstarter, men den gør meget mere end blot starte programmer. Som regel tilgås KRunner ved at taste &Alt;F2. For mere information om hvad den kan gøre, se Plasma Krunner.

### Tilpasning af skrivebordet

Dette afsnit dækker de grundlæggende tilpasning af &kubuntu; til at dække dine behov. En af styrkerne ved KDE's filosofi er fokus på kontrol af praktisk taget ethvert aspekt af skrivebordsmiljøet. Baggrundsbilleder, temaer, widgets, opstartsbilleder med mere; tilpasningsmulighederne er endeløse.

KDE-Look er det bedste sted at søge efter tilpassede indstillinger af KDE's Plasma skrivebord. Nogle programmer har endda direkte forbindelse til KDE-Look til hentning af nye indstillinger eller billeder.

#### Temaer

&kubuntu; gør det nemt at ændre temaer. Åben Systemindstillinger og vælg Arbejdsområdets udseende i afsnittet Arbejdsområdets udseende og opførsel og vælg fra listen af installerede temaer. Du kan ændre temaet for vinduesdekorationer, markører, skrivebord og splashskærm. Vælg blandt de temaer, som er installerede som standard eller klik på knappen Hent nye... i hvert afsnit for flere valgmuligheder.

#### Plasmoider

Plasmoider (også kaldet widgets) kan tilføjes ved at højreklikke på skrivebordet og vælge Tilføj widgets..., hvilket vil bringe en liste med widgets frem. For mere information, se Plasma Widgets.

#### Panel

Ved at højreklikke igen på skrivebordet kan du vælge Tilføj panel for at få flere paneler. Du kan klikke knappen yderst til højre i panelet for at ændre panelets egenskaber så som dets højde eller hvilke widgets, det skal indeholde.For mere information, se Plasma Panels.

#### Dolphin

&dolphin; er Kubuntus standard filhåndtering og kan sammenlignes med Windows Explorer. &dolphin; ser enkel ud på grund af godt design, samtidig med at den har mange stærke funktioner. For mere information, se Dolphin.

### Opdatering

Kubuntus udviklere udsender nye funktioner og sikkerhedsopdateringer til programmer og pakker i Kubuntus system. Når en opdatering bliver tilgængelig, så vil &kubuntu; vise en besked i systembakken. For at opdatere systemet åbner du Muon Update Manager og klikker på knappen Installer opdateringer. Efter at have installeret opdateringer kan det være nødvendigt at genstarte computeren. Hvis det er tilfældet, så vil &kubuntu; visen en besked, som dukker op og et ikon i systembakken.

Tilbage til Kubuntu-startsiden

## Avanceret

Du kan tilpasse din installation af &kubuntu; yderligere ved at tilføje nye softwarepakker. Herunder finder du forskellige metoder til at installere nye pakker (software).

### Håndtering af software

Der er flere måder at håndtere programmer i &kubuntu;. En bekvem måde at tilføje og fjerne programmer er med en pakkehåndtering.

#### Grafiske klienter

Som standard følger en virkelig god pakkehåndtering kaldet Muon med &kubuntu;. Muon er et avancedret program med en grafisk brugerflade (GUI) til at installere og fjerne programmer. Den vil automatisk gøre dig opmærksom på optaderinger (i det nederste højre hjørne), men du kan bruge den når som helst til at installere nye pakker ved at åbne Kickoff Computer Muon Discover eller ved at skrive Muon i søgefeltet øverst i programstarteren Kickoff. Vælg Muon Discover blandt resultaterne. Hvis du foretrækker et Software-center i Ubuntu-stil, så skal du installere det fra Muon.

Begge pakkehåndteringsprogrammer oplyser måske, at der er påkrævede afhængigheder; disse er andre pakker (programmer), som det stykke software du vil installere behøver for at kunne køres. Når den information er godkendt vil de påkrævede pakker begynde at blive downloadet. Når installationen er afsluttet vil softwaren være klar til at bruges. Det er sjældent, at det er nødvendigt at genstarte systemet efter installation eller opdatering af software. Når det er, så vil systemet advare dig og give dig et ikon til at genstarte når det passer dig.

Muon gør det også nemt at fjerne software, som ikke længere skal bruges.

{{Tip/da|Start Muon Discover fra programstarteren Kickoff (K-menuen), klik på 'Installeret' og find det program du vil fjerne. Klik så 'Fjern'; Muon Discover vil nu fjerne programmet}}

{{Tip/da|Du kan søge efter programmer med søgefeltet for oven og kategorierne under værktøjslinjen. Information om programmerne vil blive vist i det store hvide felt under søgefeltet. Klik på et programs titel for at installere det. Klik på knappen 'Installér' for at starte installationsprocesses.}}

#### Arkiver

Tusinder af programmer er frit tilgængelige til installation i &kubuntu;. Disse programmer opbevares i softwarearkiver (repositories) og er tilgængelige for installation over internettet. Det er hurtigt, pålideligt og sikkert at installere nye programmer i &kubuntu; fordi hvert program er bygget specielt til &kubuntu; og er blevet tjekket grundigt før det er blevet gjort tilgængeligt. Kubuntus arkiver er inddelt i fire grupper:

- Main

- Restricted

- Universe

- Multiverse

To forhold afgører hvilken kategori et program tilhører:

- Graden af support for programmet som gives af dets udviklere.

- I hvor høj grad programmet overholder Ubuntus Fri software-filosofi

Mere information om arkiverne findes på webstedet Ubuntu Community Help Wiki on Repositories.

Kubuntus standard-LiveDVD indeholder noget software fra kategorierne Main og Restricted. Lige så snart dit system har information om disse arkivers internet-adresse er flere programmer tilgængelige til installation. Ved at bruge de værktøjer til håndtering af softwarepakker, som er installeret som standard er det muligt at finde, installere og opdatere ethvert stykke software fra internettet uden LiveDVD'en.

Læs Håndtering af arkiverne for mere information om håndtering af arkiverne.

#### PPA'er (Personal Package Archive)

PPA'er lader enhver i Ubuntu-fællesskabet, som har forpligtet sig til at overholde Ubuntus Code of Conduct uploade Ubuntu-kildepakker til bygning og udgivelse som et apt-arkiv ved hjælp af Launchpad. Software fra Launchpads PPA'er kræver en GnuPG-nøgle (GPG), sådan at dit system kan verificere at det modtager pakkerne fra den rigtige kilde og at der ikke er blevet pillet ved pakkerne efter de blev bygget. GnuPG er GNU's værktøj til sikker kommunikation og datalagring.

{{Warning/da|Indholdet af PPA'erne bliver ikke tjekket eller overvåget. Du installerer software fra dem på egen risiko.}}

Mere information om PPA'er finder du i Håndtering af PPA'er.

#### Installér og afinstallér .deb-filer

Kubuntus pakkefiler har filendelsen .deb på grund af Kubuntus nære forhold til Debians GNU/Linux-distribution. Individuelle .deb-filer kan downloades og installeres, For eksempel distribuerer Humble Bundle debs. Dette kræver administratorrettigheder.

{{Tip/da|Du skal bare klikke på .deb-filen for at starte installationsprocessen. En dialog vil dukke op, hvor du skal angive et password knyttet til de nødvendige administrative rettigheder.}}

### Installér fra kilden

Filer med endelserne .tar.gz eller .tar.bz2 er pakkefiler kendt som tarballs eller kildepakker. Disse bruges meget i &Linux;. Hvis der ikke findes en &kubuntu;-pakke i noget arkiv, så er det måske muligt at bygge og installere pakken fra kilden. Find tips om at kompilere software på siden Compiling Software på Ubuntus wiki.

Tilbage til Kubuntu-startsiden

## Software

En kort guide til den software, som følger med din &kubuntu;-installation.

### Grafik

Nogle basale grafikprogrammer er installeret i &kubuntu; som standard, sådan at du kan lave, vise, indscanne og manipulere billeder. Følgende programmer er installeret som standard:

- Okular er en universel dokumentfremviser til mange slags dokumenter: PDF, Postscript, !DjVu, CHM, XPS, ePub og andre.

- LibreOffice Draw er et værktøj til at fremstille alle slags diagrammer og kort, som lader dig fremstille alt fra en hurtig skitse til en kompleks plan og giver dig redskaberne til at kommunikere med grafik og diagrammer. Med en maksimal sidestørrelse på 300 cm gange 300 cm er Draw et fremragende program til at fremstille tekniske tegninger, almindelige postere og meget andet.

- Skanlite er et enkelt program til indscanning af billeder.

- Gwenview er en billedfremviser med mange funktioner.

- Kamoso er en webcam-optager fra KDE-fællesskabet.

- KSnapshot er det bedste program til at optage skærmbilleder, enkel og praktisk.

### Internet

&kubuntu; lader dig komme på nettet.

#### Browsere

Firefox, verdens mest populære open-source-browser følger med &kubuntu; som standard. Find mere information om, hvordan man bruger Firefox på Firefoxs hjælpeside.

##### Eksportér dine bogmærker

For at eksportere dine bogmærker fra Rekonq eller &konqueror; skal du starte keditbookmarks.

1. Klik på programstarteren

2. Skriv keditbookmarks i søgefeltet

3. Klik på den kørbare handling, som dukker op

4. Et nyt vindue åbnes. Du kan nu eksportere dine bogmærker med valget Eksportér til HTML under Fil > Eksportér

5. Læg mærke til, hvor du gemmer bogmærkerne (som standard i ~/dinmappesnavn)

##### Importér dine bogmærker til Firefox

Følg linket her til en vejledning om import af bogmærker til Firefox.

#### E-mail-klienter

Der er mange muligheder når det kommer til e-mail-klienter i &kubuntu;. &kmail; er standard e-mail-klient, enten som en alenestående klient eller som del af PIM-programmet &kontact;. &kmail; et Kontacts e-mail-komponent. KMails egen funktionalitet minder om andre populære e-mail-programmer, mens &kontact; er lige så funktionsrig som de mest avancerede PIM'er, da den kan opsættes med kalendere, adressebøger, noter, en RSS-læser, tidsregnskab, journaler og simpel projektplanlægning. Følgende er blot nogle af Kontacts funktioner:

- understøttelse af IMAP, POP3 og SMTP

- understøttelse af sikker logon med SSL, TLS og Digest-md5

- understøttelse af PGP og GNUPG signaturer og kryptering

- Løsning af HTML, spamfilter, interne tegnsæt, søge- og filtreringsfunktioner, stavekontrol og robust søgning. Mere information om KMail kan findes i KMails dokumentation.

#### Chat-klienter

En populær anvendelse af internettet er chatting med venner og familje, og &kubuntu; har de nødvendige programmer. Der er to standard chat-klienter i &kubuntu; - KDE Telepathy til instant messaging og Quassel til IRC-chatting.

- &kde; Telepathy er allerede installeret og klart til at blive konfigureret.

- Quassel er en IRC-klient, som allerede er installeret i &kubuntu;. Den har ikke bare funktioner svarende til andre populære IRC-klienter så som Konversation og X-chat, men også et design med fokus på brugervenlighed. I Quassel kan man browse i faneblade og bekendtgørelser om beskeder og andre begivenheder. Den kan også forbindes til en Quassel-core til lagring og søgning i IRC-kanal-logger.

&kde;-software forbinder dig til verden. Se Internet, netværk og kommunikation for mere.

### Multimedia

De bedste multimediaprogrammer er installeret når du åbner din nye installation af &kubuntu;. Hvis du får en fejlmeddelelse om manglende codecs, så installér `kubuntu-restricted-extras`. Du finder dine multimedieprogrammer i Kickoff Programmer Multimedie.

De følgende programmer er installeret som standard:

- Pulseaudio sørger for, at alle dine lyd- og videoinputs og -outputs arbejder sammen. Hvis du har brug for sende lyd- eller videooutput til andre enheder, så installér pakken pavucontrol og start den ved at taste &Alt;F2 og så skrive `pavucontrol`.

- Det er sjovt at udforske din musik i &kubuntu; med den forudinstallerede musikafspiller &amarok;. Se flere detaljer om, hvordan du bruger og indstiller den i Amarok.

- K3b er et enkelt med kraftfuldt og meget konfigurérbart grafisk program til brænding af musik-, video- og dataprojekter.

- Kmix kontrollerer alle dine lydkanaler.

- Dragon Player har en enkel brugerflade til afspilning af dine film, TV-shows og musik.

### Kontor

Som standard kontorpakke er LibreOffice installeret i &kubuntu;. Den inkluderer Calc, Draw, Impress, Math, Base og Writer. Denne open source pakke svarer til Microsoft Office-pakken, og hvert af dens programmer svarer til et tilsvarende produkt i Microsoft Office.

- Calc = Excel

- Writer = Word

- Impress = Powerpoint

- Base = Access

LibreOffice fungerer godt med filer skrevet af det modsvarende program i Microsoft Office med undtagelse af filer fra Microsoft Access. For mere information se LibreOffice.

#### Håndtering af personlig information (PIM)

KDE's PIM-pakke Kontakt er installeret som en del af dit system. Den inkluderer mange værktøjer til at holde styr på dit liv.

- e-mail

- kontakter

- dagbog

- notater

- feeds

- gøremålslister

Se flere detaljer og få hjælp til denne kraftfulde samling værktøjer i Kontact.

### Systemindstillinger

Information om tilpasning af systemindstillinger kan findes i Systemindstillinger

### Småprogrammer

Dit nyinstallerede &kubuntu;-system har allerede nogle små, nyttige programmer installeret. Et af de nyttigste findes ikke i startmenuerne; tast blot ALT F2; så dukker Krunner op øverst på din skærm. Det er et af de stærkeste værktøjer; se mere her: Krunner.

Følgende småprogrammer er installeret som standard:

- Kate er KDE's standard teksteditor. Den har mange stærke funktioner til redigering af ren tekst og programkode i mange forskellige programmeringssprog.

- Ark er standardværktøjet til håndtering af pakkede filer i formater som tar, gzip, bzip2, zip, rar and 7z.

- Klipper er en udklipsholder til at opbevare udklippet tekst til senere brug. Til forskel fra andre udklipsholdere kan den opbevare hele din kopierede tekst, ikke blot en linje.

- Knotes et et program, som klæber små notitser op på dit skrivebord.

- KCalc er en lommeregner med almindelige funktione og meget mere.

- KMag er KDE's forstørrelsesglas til skærmen.

- Konsole er KDE's terminalemulator, som kan bruges til at køre kommandoskaller.

#### Bash

Bash er standard skal i &konsole; og terminalerne. Få mere information ved at klikke her:

Brug af terminalen

### Konfiguration af Firewall

Ufw er standard kommandolinjenværktøjet til konfiguration af firewallen. Ufw står for Uncomplicated Firewall; den er udviklet til at gøre det nemmer at konfigurere firewallen med iptables. Se mere information om ufw her: UFW

## Steam

Selv om Steam ikke følger med som standard kan den installeres ved hjælp af metoderne gennemgået her.

Tilbage til Kubuntu-startsiden

## Bidrag

&kubuntu;-fællesskabet udgøres af individer og teams, som arbejder med at pakke software, teste den, efterse og rydde op i fejlrapporter og udbrede &kubuntu; til et større publikum. Al denne software, grafik og dokumentation er blevet lavet, testet, brugt og diskuteret åbent af folk rundt omkring i verden; deres deltagelse i dette open source-fællesskab er blevet muliggjort af internettet. Vi inviterer dig til at være med til at forme &kubuntu; til bedre at tilfredsstille dine behov.

### Få budskabet ud

Den nemmeste måde at bidrage til &kubuntu;-fællesskabet er at dele &kubuntu; med andre. Anbefal &kubuntu; til andre, vis dem, hvordan man downloader og installerer det og tal med dem om mulighederne og kvaliteterne ved open source software. I takt med at vores fællesskab vokser bliver det mere vitalt og bedre understøttet.

### Giv support og modtag den

At hjælpe andre er en fantastisk måde at give noget igen til fællesskabet, for det kræver ikke avanceret kunnen eller at du ved alt om &Linux; eller &kubuntu;. Du vil faktisk selv lære mere samtidig med at du hjælper andre, hvilket forøger din viden og dine færdigheder. Dette kan være en indgang til at lære andre ting, fra eftersyn af programfejl til pakning og måske endda programmering. Det er også ret tilfredsstillende at reparere systemet for en, som bor på den anden side af jorden.

Du kan give support og få den på IRC -kanalerne, igennem postlisten Kubuntu Users eller på Kubuntus forummer, Ubuntus forummer og KDE's forummer.

### Abonnér

For at begynde at bruge postlisterne skal du abonnere. Derved bliver du i stand til at sende beskeder uden at skulle vente på at blive autentificeret og lader dig modtage beskeder fra andre, som også abonnerer på postlisten.

Før du sender en besked så tjek, om emnet er blevet diskuteret tidligere. Du kan bruge Google til at søge i postarkiverne.

### Kubuntu users

- Abonnér: https://lists.ubuntu.com/mailman/listinfo/kubuntu-users

- Arkiv: https://lists.ubuntu.com/archives/kubuntu-users

### Kubuntu development

- Abonnér: https://lists.ubuntu.com/mailman/listinfo/kubuntu-devel

- Arkiv: https://lists.ubuntu.com/archives/kubuntu-devel

### Kubuntu documentation

- Abonnér: https://lists.ubuntu.com/mailman/listinfo/ubuntu-doc

- Arkiv: https://lists.ubuntu.com/archives/ubuntu-doc

### Kubuntus IRC-kanaler

#kubuntu Kubuntus officielle support-kanal

Forbind til #kubuntu på webbet her: #kubuntu

#kubuntu-offtopic Til snak uden for emnet med andre Kubuntu-brugere

#kubuntu-devel Det er her udviklerne hænger ud

### Fejlrapportering

At få gode fejlrapporter er meget vigtigt for at forbedre Kubuntus kvalitet. For information om, hvordan man rapporterer fejl og skriver nyttige fejlrapporter, se Bug Reporting.

Se her om typisk respons som du kan få fra upstream &kde;-udviklere: Bug Responses.

### Locale teams

Hvis du ønsker at mødes med andre &kubuntu;-brugere i dit område, så søg efter et lokalt Ubuntu-fællesskabsteam (også kaldet LoCo-team) at slutte dig til.

- Loco portal

- LoCo Team List wiki

### Pakning og udvikling

Information om at lave pakker og hjælpe med udvikling af Kubuntu.

### Oversættelser

&kubuntu; byder velkommen til oversættere fra hele verden. At oversætte &kubuntu; hjælper folk, som er mest trygge ved at bruge deres eget sprog. Den nødvendige oversættelser kan findes her: Kubuntu Translation.

### Test

At være en &kubuntu;-tester omfatter at køre den seneste software, at teste ISO'er for at se om de installerer korrekt og at teste pakker for at bekræfte at en programfejl er rettet. Hvis du vil hjælpe med at teste &kubuntu;, så se Kubuntu Testers.

Tilbage til Kubuntu-startsiden

## Support

### Kontakt og support

Der er tre måder at komme i kontakt med &kubuntu;-projektet: postlister (e-mail), Internet Relay Chat (IRC) og forummerne.

#### Postlister

Postlister er &kubuntu;-projektets officielle kommunikationsværktøj. De muliggør diskussioner over e-mail og har søgbare arkiver.

Abonnér:

For at komme i gang med at bruge postlisterne bør du abonnere; så kan du sende beskeder uden at skulle vente i i en autorisations-kø, og du kan modtage beskeder fra andre, som også abonnerer på postlisten.

Før du sender en besked, så tjek arkivet for at se om emnet er blevet behandlet tidligere. Brug Google til at søge arkiverne.

- Kubuntu-brugere

Abonnér: https://lists.ubuntu.com/mailman/listinfo/kubuntu-users

Arkiv: https://lists.ubuntu.com/archives/kubuntu-users

- Kubuntu-udviklere

Abonnér: https://lists.ubuntu.com/mailman/listinfo/kubuntu-devel

Arkiv: https://lists.ubuntu.com/archives/kubuntu-devel

- Kubuntu-dokumentation

Abonnér: https://lists.ubuntu.com/mailman/listinfo/ubuntu-doc

Arkiv: https://lists.ubuntu.com/archives/ubuntu-doc

#### Internet Relay Chat

IRC lader dig kommunikere i realtid med andre, som også bruger IRC og er på samme netværk og kanal. For mere information om IRC-klienter, se Chat-klienter. Du kan også bruge din browser til chat ved at gå til Webchat-siden.

##### IRC-netværk

Alle &ubuntu;- og &kubuntu;-kanaler er på Freenode-netværket. Serveradressen er 'irc.freenode.net' og standardporten er '6667'. Brug kommandoen `/join #channelname` til at slutte dig til en kanal.

`For eksempel:`/join #kubuntu``

Kubuntus IRC-kanaler

- #kubuntu: Kubuntus officielle supportkanal

Forbind til #kubuntu på nettet her: #kubuntu

- #kubuntu-offtopic: Til almindelig snak med andre Kubuntu-brugere

- #kubuntu-devel: Det er kanalen, hvor udviklerne holder til

#### Forummer

Kubuntus forummer findes på:

Kubuntu Forums

#### Hjælp med programmer

I de fleste &kde;-programmer er der en 'Hjælp'-knap i værktøjslinjen, som leder dig til håndbogen. For generel dokumentation til &kde; se KDE Documentation og KDE Userbase Wiki.

### Telefonsupport til Kubuntu

Hvis din organisation har brug for hjælp til køre &kubuntu; på din computer men ikke vil bekymre sig om, hvilken IRC-kanal der er den rigtige, så kan man betale for telefonisk support fra kontoret i England. De bruger telefon, e-mail, Google hangout, Skype, VNC eller hvilken anden metode du ønsker for at hjælpe med at diagnosticere problemer og læse dem for dig.

Klik her for mere information.

Tilbage til Kubuntu-startsiden

## Credits and License

Documentation Copyright see the UserBase Kubuntu page history

&underFDL;
&documentation.index;